Document ID: /roh_data/filtered/fineweb-2-filterrobots_roh.jsonl.gz/47362

La chantadura Nora Fischer ed il ghitarrist Marnix Dorrestein fan in spagat: Els interpreteschan da nov musica veglia dal 17avel tschientaner. Uschia n'audan ins strusch las chanzuns da cumponists sco Monteverdi, Purcell u Dowland. Magari sumeglian lur interpretaziuns al jazz u al pop. Savens han ellas er in caracter psichedelic, cunzunt grazia ad effects spezials da la ghitarra electrica.
La finamira da Nora Fischer e Marnix Dorrestein è stada da pudair mussar ad in public pli vast quant bellas ed independentas dal temp che talas melodias cumponidas avant quatter tschientaners èn anc oz. Plinavant èsi stà impurtant ad els da mantegnair il spiert da las chanzuns da lezzas uras, tenor mai è quai gartegià.